צאצאו של רולו, ויליאם דוכס נורמנדי (ויליאם הכובש), הפך למלך אנגליה ב-1066 לאחר הכיבוש הנורמני, ששיאו היה בקרב הייסטינגס, אך עדיין שמר את השלטון בדוכסות נורמנדי לו ולצאצאיו. ב-1204, במהלך שלטונו של המלך ג'ון, כבשה צרפת תחת שלטונו של פיליפ השני את נורמנדי, בעוד שאיי התעלה נשארו בשליטת אנגליה. ב-1259 מלך אנגליה הנרי השלישי הכיר בתביעות הצרפתית לנורמנדי היבשתית, אולם יורשו נלחם לעיתים קרובות על מנת להחזיר את האזור לשלטון אנגלי.